ปีของมาดาม
เทศกาลคืนกำไรให้ลูกค้าประจำปี “แทนคำขอบคุณจากใจ เมืองไทยประกันภัย” มาอีกแล้ว
29 ต.ค. 2565

เทศกาลคืนกำไรให้ลูกค้าประจำปี “แทนคำขอบคุณจากใจ เมืองไทยประกันภัย” มาอีกแล้ว
ปีนี้ มาดามแป้ง นวลพรรณ ล่ำซำ จัดคอนเสิร์ต สำหรับลูกค้าเมืองไทยประกันภัยโดยเฉพาะ แต่ท่าทางจะเอาใจลูกค้าวัยเดียวกัน เลยนำ 7 สาว เซเว่น อาทิ แอม เสาวลักษณ์, มาช่า วัฒนพานิช, ใหม่ เจริญปุระ, นัท มีเรีย, นิโคล เทริโอ, อุ๊ หฤทัย และตอง ภัครมัย โดยมีศิลปินรับเชิญหนุ่มก้ามปู เจ-เจตริน วรรธนะสิน มาร่วมแดนซ์กระจุยกับเขาด้วย 
ลูกค้าเมืองไทยประกันภัยมากันเต็มอิมแพค อารีนา เมืองทองธานี เมื่อวันที่ 14 ธ.ค.ที่ผ่านมา ช่วงท้ายคอนเสิร์ต มาดามแป้งเซอร์ไพรส์ลูกค้า ด้วยการขึ้นมาครวญเพลง “เล่าสู่กันฟัง” ทำให้ลูกค้าและ FC ทีมชาติฟุตบอลหญิงกรี๊ดกันคอโป่ง
นี่ถือเป็นเพลงใหม่ที่มาดามแป้งร้องได้ หลังจากที่ร้องแต่เพลง วิมานดิน ของ นันทิดา แก้วบัวสาย มานานหลายปี
ตอนซุ่มซ้อมเพลงนี้มีคุณสามีคนเดียวที่ได้ฟัง พอมาร้องต่อหน้าคนเป็นพันคุณแป้งก็มือเย็น แต่ได้ผู้บริหารและน้องๆ มาช่วยกันร้องประสานเสียง ก็เลยทำให้ร้องเพลงจบได้โดยไม่ต้อง บุ๋ม  บุ๋ม  บุ๋ม 
ปีนี้ถือว่าเป็นปีทองของมาดามจริงๆ